अपने घरों में शीघ्र शौचालय बनवाएं पीडीएस दुकानदार
प्रखंडकार्यालय स्थित सभागार में सोमवार को पीडीएस दुकानदारों पंसस सदस्यों की बैठक हुई। बैठक के दौरान ऐसे पीडीएस संचालक जिनके घरों में शौचालय की व्यवस्था नहीं हो पाई है उन्हें शीघ्र शौचालय बनाकर उसका उपयोग करने का निर्देश दिया गया। माप-तौल के उपकरणों के आकार मात्रा सही रखने सहित लाभुकोंं के बीच वितरण सही समय पर करने की बात कही गई। बैठक में दुकानदारों ने अनाज के उठाव के दौरान चीनी, नमक के आवंटन को लेकर ठेकेदारों द्वारा कमीशन की मांग करने का मुद्दा उठाया गया। जिसपर प्रमुख सत्यनारायण यादव ने कहा कि अनाज आवंटन में बिचौलियों कमीशनखोरी शीघ्र बंद करे तथा लाभुको के बीच निर्धारित मात्रा में सही समय पर अनाज का वितरण करें। दूसरी ओर पिछली बैठक के दौरान अनुपस्थित रहने वाले अधिकारियों के विरुद्ध निंदा प्रस्ताव पास किए जाने के बावजूद प्रखंड कार्यालय द्वारा कारण बताओ नोटिस निर्गत नहीं किए जाने पर पंसस सदस्यों ने विरोध करते हुए तत्काल कारण बताओं नोटिस निर्गत करने की मांग की। बैठक में बीडीओ नारायण राम, एमओ सुरेंद्र कुमार पीडीएस दुकानदार वसंती देवी, कुंती देवी, इंद्रदेव महतो, चंद्रावती देवी, शकुंतला देवी, मो. कमरूद्दीन, राजेश कुमार, गीता देवी, इंद्रदेव मेहता सहित अन्य मौजूद थे।
hin_Deva hin_Deva